OpenLLM-France/wikimedia huggingface dataset:
# Urbano II.a

Urbano II.a (Lagery, 1035 inguru - † Erroma, 1099ko uztailaren 29a) Eliza Katolikoaren 159. Aita Santua izan zen 1088 eta 1099 urteen bitartean. Gregorio VII.ak hasitako erreformak bultzatu zituen, baita Lehenengo Gurutzada ere. Erromako Curia berrantolatu zuen, orduko gorteen moduan.

## Urbano II.a, Clemonteko kontzilioan (1095)

“Ekialdean bizi diren gure neba-arrebek zuen laguntza behar dute lehenbailehen (...). Izan ere, entzungo zenuten bezala, turkiarrek eta arabiarrek eraso egin diete, ete Romaniako (Bizantziar Inperioa) lurralde zabalak konkistatu dituzte (...). Pertsona asko eta asko hil eta antzeman dituzte, eta elizak hondatu ete inperioa suntsitu dute. (...) Jaunak Kristoren heraldo izendatu zaituzte (...), lurralde haietako kristauei laguntzeko. (...).
Bidean hiltzen diren guztiei, itsasoan nahiz lehorrean, edo paganoen aurkako bataileten, bekatu guztiak barkatuko zaizkie.”

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q30578
* Multimedia: Urbanus II / Q30578
# Roberto II.a Normandiakoa

Roberto II.a Normandiakoa edo Roberto Curthose (Normandia, 1050 – Cardiffko gaztelua, Gales, 1134ko otsailaren 3a) Normandiako dukea izan zen 1087-1106 urteetan.

## Bizitza

Gilen I.a Konkistatzailearen semea zen. Aitaren aurka matxinatu zen 1078. urtean. 1087an, aita hil ostean, Normandiako duke bilakatu zen. Ingalaterrako koroa lortzeko, Gilen II.a anaiaren aurka borroka egin zuen, baina garaitua izan zen. 1100ean, Roberto Lehenengo Gurutzadan zegoela, Gilen II.a hil zen eta Henrike I.a anaia koroatu zuten Ingalaterrako errege. Itzuli zenean alferrik saiatu zen Henrike I.ari Ingalaterrako errege koroa kentzen. Henrike I.a Normandian lehorreratu zen eta Tinchebrayen Roberto garaitu ondoren, espetxeratu egin zuen. Cardiffko gazteluan gatibu zegoela hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/5/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q220994
* Multimedia: Robert II, Duke of Normandy / Q220994
* 1 2 Robert II Courteheuse Larousse.fr
# Raimundo IV.a Tolosakoa

Raimundo IV.a Tolosakoa edo Raimundo Saint-Gilleskoa (1042 – Tripolitik gertu, 1105eko otsailaren 28a) Proventzako margrabea izan zen 1085-1105 bitartean, Tolosako kondea 1092-1105 bitartean, eta Tripoliko kondea 1102-1105 urteetan.

## Biografia

Anaia Gilen IV.aren ondorengoa izan zen Tolosako Konderrian. Alfontso VI.a Gaztelakoaren aldeko espedizio batean parte hartu zuen 1087. urtean eta haren alaba Elbirarekin ezkondu zen (hirugarren emaztea). Alfontso Jordan izan zuen ondorengoa Tolosako konderrian. Lehenengo Gurutzadan parte hartu zuen eta hiri garrantzitsuetako setioetan izan zen. Tripoliko hiriari ere eraso egin zion 1098. eta 1099. urteetan, 1099an Jerusalem menderatu zuen eta Konstantinoplara jo zuen ondoren. Genovako itsas armadaren laguntzaz Tripoli setiatu zuen berriro ere eta gerora Tripoliko Konderria izan zenaren oinarriak jarri zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/1/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q299612
* Multimedia: Raymond IV, Count of Toulouse / Q299612
# Tankredo Galileakoa

Tankredo (Italia, 1072 – Antiokia, 1112ko abenduaren 12a) italo-normandiar Lehen Gurutzadako buruzagia, Galileako printze eta Antiokiako erregeordea izan zen.
Goiuriko etxeko kide eta Tankredo Goiurikoaren ondorengoa izan zen.
Amaren aldeko osaba Bohemundo I. Antiokiakoa lagundu zuen Lehen Gurutzadan. Zilizian bost hiri konkistatu ondoren, 1098an Antiokiako setioan parte hartu zuen eta urtebete geroago Jerusalemgo konkistan parte hartu zuen. Jerusalemgo Erresuma Latindarra ezarri ondoren, Galileako printze izendatu zuten.
Antiokiako erregeorde bihurtu zen 1100ean, turkiarrek Bohemundo preso hartu, eta printzerria bizantziar lurraldeetan hedatzea lortu zutenean. Edesako Konderriaren kontrola ere hartu zuen Balduino II.a harrapatu ondoren. Balduinok Tankredo garaitu zuen askatua izan ondoren eta konderria berrartu zuen. 1110ean Zaldunen Krakaren kontrola hartu zuen, eta Antiokiako erregeorde gisa jarraitu zuen Bohemundo II. Antiokiaren izenean, 112an tifusak jota hil zen arte.
Raul Caengoak latinez idatzi zuen Tankredoren biografia, Gesta Tancredi izenekoa.
* Datuak: Q51720
* Multimedia: Tancred of Antioch / Q51720
# Balduin II.a Jerusalemgoa

Balduin II.a Jerusalemgoa edo Balduin II.a Edesakoa, jaiotzez Balduino Rethelgoa (frantsesez: Baudouin de Rethel; Frantzia, c. 1060 – Jerusalem, 1131ko abuztuaren 21a), Jerusalemgo erregea izan zen. Godofredo Bouillongoaren eta Balduin I.aren lehengusua, musulmanen aurka borrokatu zen eta Tenpluko ordenako gudarien egoitza egiteko baimena eman zuen. Lehen Gurutzadan parte hartu zuen. Edesako kondea ere izan zen.

## Erreferentziak

* ↑ Lur entziklopedietatik hartua.
* Datuak: Q51718
* Multimedia: Baldwin II of Jerusalem / Q51718
# Balduin I.a Jerusalemgoa

Balduin I.a Jerusalemgoa edo Balduin I.a Edesakoa, jaiotzez Balduin Boulognekoa (frantsesez: Baudouin de Boulogne; Behe Lorrena, 1058 aldean – Al-Arish, 1118ko apirilaren 2a), Jerusalemgo lehen erregea izan zen. Godofredo Bouillongoaren anaia, Lehen Gurutzadan hartu zuen parte. Edesako kondea ere izan zen.

## Erreferentziak

* ↑ Lur entziklopedietatik hartua.
* Datuak: Q51717
* Multimedia: Baldwin I of Jerusalem / Q51717
# Edgard Ætheling

Edgard Ætheling (Hungariako Erresuma, c. 1051- Eskozia, c. 1126) Ingalaterrako printzea izan zen. Ingalaterrako errege Eduardo Aitorlearen iloba zen; hura hiltzean ez zitzaizkion onartu Ingalaterrako erregetzarako eskubideak. Ondorengo errege Gilen Konkistatzailearen kontra altxatu zen, baina Eskozian bilatu behar izan zuen babesa.

## Erreferentziak

* ↑ Lur entziklopedietatik hartua.
* Datuak: Q215224
* Multimedia: Edgar Ætheling / Q215224
# Eustakio Garnier

Eustakio I.a Garnier, Eustakio Grenier edo Eustakio Granier ere deitua (c. 1070 – 1123ko ekainaren 15a) flandestar gurutzatua izan zen.
Lehenengo Gurutzadan parte hartu ondoren. 1101ean Zesareako jaun eta 1110ean Sidoneko jaun izendatu zuten. 1123ko apirilaren 18an Jerusalemgo kondestable eta baile aukeratu zuten Balduin II.a Jerusalemgoa errege gatibualdian. Hil baino lehentxeago, Fatimien armada bat garaitu zuen Jibneheko guduan. Latindarren Santa Maria eliza lurperatu zuten.
Emma Chocqueskoarekin ezkondu eta Jeriko hiria hartu zuen dotean. Gerard eta Walter izeneko bi seme biki izan zituzten. Bere ondorengoek Zesareako jaurerria gobernatzen jarraitu zuten XIII. mendera arte.

## Bibliografia

* Murray, Alan V. (2000). The Crusader Kingdom of Jerusalem: A Dynastic History, 1099–1125. Prosopographica et Geneologica. ISBN 978-1-9009-3403-9.
* Haigneré (abbey), Daniel (1892). Les hommes illustres du diocèse de Thérouanne qui après la première Croisade furent au nombre des dignitaires de la terre sainte in Bulletin de la Société des antiquaires de la Morinie, pages 471-490). Société des antiquaires de la Morinie.
* Meller, Charles (1904). Les Flamands du Ternois (in Mélanges Paul Frédéricq: hommage de la Société pour le progrès des études philologiques et historiques). Société pour le progrès des études philologiques et historiques, Brusela.
* Barber, Malcolm (2012). The Crusader States. Yale University Press. ISBN 978-0-300-11312-9.
* Lock, Peter (2006). The Routledge Companion to the Crusades. Routledge. ISBN 9-78-0-415-39312-6.
* Riley-Smith, Jonathan (1973). The Feudal Nobility and the Kingdom of Jerusalem, 1174-1277. Macmillan.
* Runciman, Steven (1989). A History of the Crusades, Volume II: The Kingdom of Jerusalem and the Frankish East, 1100-1187. Cambridge University Press. ISBN 0-521-06163-6.

## Kanpo estekak

* Datuak: Q114324
# Godofredo Bouillongoa

Godofredo Bouillongoa (frantsesez: Godefroy de Bouillon; Baisy-Thy edo Boulogne-sur-Mer, 1060 aldean – Jerusalem, 1100eko uztailaren 18a) Behe Lorrenako dukea (1082-1095) eta gudaria izan zen. Mosa eta Rhin inguruko zaldunak Lehenengo Gurutzadara eraman zituen. Jerusalem hartu ondoren (1099), errege hautatu zuten eta “Hilobi Santuko prokuradore” titulua hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/11/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76721
* Multimedia: Godfrey of Bouillon / Q76721
# Bohemundo I.a Antiokiakoa

Bohemundo I.a Antiokiakoa edo Bohemundo Tarantokoa (San Marco Argentano, c. 1054 – Bari, 1111ko martxoaren 7a) Tarantoko printzea izan zen 1089tik 1111ra eta Antiokiako printzea 1098tik 1111ra.
Roberto Guiscard eta Alberada Buonalbergokoaren semea izan zen. Bere aitarekin borrokatu zuen Bizantziar Inperioaren aurkako kanpaina askotan. Normandiarren armada baten agindupeko Lehen Gurutzadako buruzagietako bat izan zen. Gurutzadako buruzagi militar ospetsuenetako bat izan zen, eta 1098an Antiokia konkistatu zuen.
1106an Konstanza Frantziakoarekin ezkondu zen eta bi seme izan zituzten, Bohemundo II.a Antiokiakoa zaharrena.
* Datuak: Q220806
* Multimedia: Bohemond I of Antioch / Q220806
# Gaston IV.a Biarnokoa

Gaston IV.a Bearnokoa (? - † 1131) Bearnoko bizkondea izan zen.

## Biografia

Aita Gendule V.a Bearnokoa eta ama Gisla zituen. Aita hil zitzaionean, bizkonde bilakatu zen. En 1095ean Lehendabiziko Gurutzadan hartu zuen parte Raimundo IV.a Tolosakoarekin. 1099an Jerusalem hartzeko lagundu zuen. Palestinatik 1101ean itzuli zenean "Gurutzatua" ezizena lortu zuen.
Zenbait urte pasa zituen Bearnoko bizkonderriaren mugak finkatzen. Akizeko bizkondea menderatu ondoren, Ortheze, Amikuze eta Oztibarre konkistatu zituen 1105ean.
Iruñeko eta Aragoiko erregea zen Alfontso I.arekin lotura estua izan zuen. 1118an biek Zaragoza setiatu eta konkistatu zuten eta erregeak bertako jaun izendatu zuen.
Piriniooz haraindiko bere aliatuekin borrokatu zuen 1131an musulmanek harrapatu eta hil arte. Bearnon Gendule bere semea izan zuen oinordekoa. Zaragozan, berriz, Tenpluko ordena.

## Ezkontza eta seme-alabak

1085ean ximenatarra zen Ataresa ezkondu zuen. Lau seme-alaba izan zituzten:
* Giskarda.
* Izenaren hasieran "N" zuen alaba ezezaguna.
* Gendule.
* Beste Gendule.
Zuhaitz genealogikoa :
Gaston III.a Biarnokoa
Gendule V.a Biarnokoa
Zentulo VI.a Biarnokoa
Adelais
Gaston IV.a Biarnokoa
Gisela
Giskarda Biarnokoa
Petri I.a Biarnokoa :

## Kanpo estekak

* Datuak: Q427591
* Multimedia: Gaston IV, Viscount of Béarn / Q427591
# Gendule II.a Bigorrakoa

Gendule II.a Bigorrakoa (? - † 1129) Bigorrako kondea izan zen.

## Biografia

Aita Gendule V.a Bearnokoa eta Gaston IV.a Biarnokoa anaiordea zituen. 1095ean Lehen Gurutzadan hartu zuen parte anaia eta Raimundo IV.a Tolosakoarekin. Kroniketan ez da apenas aipatzen baina litekeena da 1099an Jerusalem hartzeko laguntzea. Palestinatik 1101ean itzuli zenean "Gurutzatua" ezizena lortu zuen.
1113 eta 1114 artean, Bernardo III.a Bigorrakoa eta honen alaba Beatrix hil zirenez, Bigorrako konde bilakatu zen. Iruñeko eta Aragoiko erregea zen Alfontso I.arekin lotura estua izan zuen. 1118an biek Zaragoza setiatu eta konkistatu zuten eta hurrengo urteetan Tutera, Alhama ibaiaren ibarra eta Tarazonaren konkistan. Erregeak Tarazonaren erdia eman zion feudo moduan. 1122an Akitaniako dukerriarekin zuen lotura hautsi eta Alfontso Borrokalariaren basailu bilakatu zen.
Zuhaitz genealogikoa :
Gaston III.a Biarnokoa
Gendule V.a Biarnokoa
Adelais
Gendule II.a Bigorrakoa
Beatrice II of Bigorre
Centule III, Count of Bigorre
Bernard II of Bigorre
Beatrice I of Bigorre
Stephanie Dulcia de Marseille :

## Erreferentziak

* ↑ (Frantsesez) de Jaurgain, Jean. (1898). La Vasconie. 1 PyréMonde (Ed.Régionalismes), 447 or. ISBN 2846181446. OCLC .492934726.
* ↑ (Frantsesez) Tucoo-Chala, Pierre. (1994). Quand l'Islam était aux portes des Pyrénées. Biarritz: J&D Editions ISBN 2-84127-022-X..

## Kanpo estekak

* Datuak: Q2489729
# Cortinarius corrosus

Cortinarius corrosus Cortinariaceae familiako onddo espezie bat da.
Sinonimoak: Gomphos corrosus, Cortinarius turbinatus var. corrosus, Phlegmacium corrosum.

## Deskribapena

Kapela: 10 cm arteko diametroarekin, lehenbizi ganbila gero lautua; gainazal likatsua, baina lehorra eta distiratsua eguraldi lehorrarekin, kolore aldakorrekoa, hori-okre antzekoa, arre-okrea, arre-basarbi kolorekoa, eremu edo orban aldakorrekin, horitik herdoil-arrexkara doazen kolorekoak. Geruza banangarria eta zapore gozokoa, Ertza beherantz biribildua luzaroan, uhindua eta ildaskatua, pixka bat kotoizkoa errezelaren hondakinengatik.
Orriak: Estu samar, borobilduak edo itsatsiak, zurixkak, gero arrexka-hur kolorekoak. Ertz irregularrarekin.
Hanka: Mozkotea, sendoa, 5 eta 6 cm bitarteko garaierakoa eta 1,5 eta 2 cm bitarteko diametrokoa, marjinatutako erraboil lodi eta behean deprimitutako batekin. Zurixka, gero arre kolorerako joerarekin. Gortina ugarirekin, zuritik okre antzeko kolorera onddo helduan.
Haragia: Solidoa, zuria, jaspeztatuta goialdean. Ogiaren usain arinarekin, zapore melekarekin, gero ukitu astringente batekin.
Etimologia: Cortinarius hitza, gortinatik dator, gortina eta guzti, errezelaren hondakin
bereizgarriak direla eta. Corrosus epitetoa latinetik dator, pikatua, esan nahi duen “corrosus” hitzetik.

## Jangarritasuna

Jangarri ona.

### Nahasketa arriskua

Cortinarius napus delakoak izan dezake antza.

## Sasoia eta lekua

Koniferoen azpian, batez ere izei gorrien azpian. Gazteak sakon lurperatuta.

### Banaketa eremua

Kanada, Alpeak, Austria‎, Danimarka‎, Norvegia‎, Suedia‎, Finlandia‎, Estonia‎, Pirinioak, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 143 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Cortinarius corrosus: GBIF—the Global Biodiversity Information Facility.

## Kanpo estekak

* Datuak: Q10437677
* Multimedia: Cortinarius corrosus / Q10437677
# Walker, Texas Ranger

Walker, Texas Ranger AEBko Texas Rangers polizia eta bere kideen kasuetan oinarritua dagoen telesaila bat da. 1993-2001 bitartean CBS katean aireratua izan zen, sortzaileak Christopher Canaan, Leslie Greif, Paul Haggis eta Albert S. Ruddy izan zirelarik.
Euskal Herrian ETB2 telebista katean aireratu zen.

## Argumentua

Cordell Walker (Chuck Norris) izeneko Texas Rangers poliziako kideak Mendebalde Urruneko jokamol. de eta baloreetan irmoki sinisten duen pertsona zuzena da, balore hauek modu zorrotzean defendatzen dituelarik. Kasuak argitzerakoan bere adiskideen laguntza izan ohi du, Jimmy Trivette (Clarence Gilyard), Baltimore hiriko amerikar futboleko jokalari-ohia, C.D. Parker (Noble Willingham) Texas Rangers poliziako kide-ohia eta taberna baten jabea, eta fiskalaren laguntzailea den Alex Cahill (Sheree J. Wilson).

## Pertsonaiak

* Chuck Norris : Cordell Walker
* Clarence Gilyard : Jimmy Trivette
* Sheree J. Wilson : Alex Cahill
* Noble Willingham: C.D. Parker (1-8 denboraldiak)
* Floyd Red Crow Westerman : Oncle Ray (1-2 denboraldiak)
* Nia Peeples: Sydney Cooke (8-9 denboraldiak)
* Judson Mills : Francis Gage (8-9 denboraldiak)
* Ely Pouget : Rhonda Guthrie

## Ikus gainera

* Texas Rangers

## Kanpo estekak

* Walker, Texas Ranger telesaileko IMDBko fitxa irakurgai (Ingelesez)
* Walker, Texas Rangers telesaileko fitxa, Tv.com (Ingelesez)
* Sony Pictures Television webguneko fitxa irakurgai (Ingelesez)
* Datuak: Q426432
# Land Rover series

Land Rover series, Land Rover britainiar enpresaren lur orotako ibilgailu modelo sail bat da. I Seriea, II Seriea eta III Seriea modeloek osatzen dute. 1948-1985 artean ekoitzia da.
* 1945eko Land Rover R01
* I Seriea
* II Seriea
* IIA Seriea
* III Seriea

## Kanpo estekak

* Datuak: Q1000300
* Multimedia: Land Rover Series / Q1000300
# Peru (pertsona-izena)

    Artikulu hau euskal gizonezko izenari buruzkoa da; beste esanahietarako, ikus «Peru (argipena)».
Peru euskal gizonezko izena. Latinezko Petrus izenetik eratortzen da eta Erdi Arotik jasotzen dira horri buruzko erreferenziak Euskal Herrian. Izen hipokoristikoa Perutxo da. Perurena abizena ere hortik eratortzen da. Izenaren beste aldaerak Petri, Peio, Kepa eta Betiri dira.

## Peru izena duten pertsona ezagunak

| Izen-abizenak | Jarduera | Jaiolekua | jaiotza data |
| Martin Bidaur | idazle ikasle | Tolosa Okzitania | 1996-07-30 |
| Peru Abarrategi | bertsolari | Aramaio | 1997 |
| Peru Ansorena | pailazo | Donostia | 1990-04-30 |
| Peru Galbete | musikari piano-jotzaile abeslari gitarra-jotzaile | Usurbil | 1987-10-12 |
| Peru Magdalena | idazle margolari bertsolari kazetari | Durango | 1980 |

## Peru izena duten pertsonaiak

* Peru tximaluze, fikziozko pertsonaia.

## Kanpo estekak

* Datuak: Q16518649
# Jose Martin Mendizabal

Jose Martin Mendizabal Amundarain izengoitia: Mendizabal I.a (Aduna, 1942ko urriaren 16a) gipuzkoar harri-jasotzailea izan zen, Jose Mari Mendizabalen anaia. Bere garaiko harri-jasotzailerik handienetakoa izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260711
# Óscar Seco

Manuel Óscar Seco Revilla (Bilbo, 1964ko urriaren 16a) bizkaitar abokatu eta politikaria da.
PSEren zerrendetan Espainiako Diputatuen Kongresuan egon zen hiru urtez. Egun Bizkaiko Gizarteratzea sustatzeko zuzendari nagusia da.
# Moraza Kirol Elkartea

Moraza Kirol Elkartea Bilboko Matiko-Uribarriko auzoko futbol taldea da.

## Historia

Morazari buruz ditugun lehen berriak 1920ko hamarkadakoak dira: zale talde bat, Ignacio Miñon jaunaren gidaritzapean, Moraza plazako hiltegi zaharreko korta batean biltzen zen.
1922an, Club Moraza Sport izenarekin ezagutzen zen, eta ez zen ofizialki Bizkaiko Futbol Federazioan inskribatu 1.925era arte.
1944-45 denboraldian, Juan Atucha Lecue jauna presidente zela, Moraza Kirol Elkartearen egungo izendapena hartu zuen.

## Janzkera

* Lehenengoa: Zamarra zuria V urdin batekin eta praka urdinak.
* Bigarrena: Zamarra eta praka gorriak.

## Futbol zelaia

Lehen entrenamenduak Moraza Plazan izan ziren, eta lehen partidak Etxezuri zelaian (Deustuko Erribera) zein Artxandan jokatu ziren. 1947-48 denboraldian Artxandako zelaian jokatu zuen, eta bertan jarraitzen du bere partidak jokatzen.

## Erreferentziak

* 1 2 3 (Gaztelaniaz) «Quienes somos - S.D. Moraza» www.sdmoraza.com (Noiz kontsultatua: 2024-10-06).

## Ikus, gainera

* Begoña Kirol Elkartea
* Santutxu Futbol Kluba
# Distira (mineralogia)

Distira arroka, kristal edo mineral batean gainean argiak interaktuatzeko duen ezaugarri fisikoa da. Honako ezaugarriek hartzen dute parte:
* Mineralen kasuan errefrakzio indizea
* Kristalen kasuan leuntzearen perfekzioa
* Mineralen kasuan kolore bakoitzak duen kolorearen absorzioa.

## Distira motak

* Adamantinoa
* Ahula
* Koipetsua
* Metalikoa
* Nakar itxura
* Erretsinotsua
* Zetatsua
* Azpimetalikoa
* Beiratsua
* Ezkotsua

## Kanpo estekak

* Datuak: Q11998326
# Orgabide

Orgabidea edo gurdibidea antzinako bide mota da, orgak bertatik ibili ahal izateko egindakoa. Bi metro inguruko zabalera izan ohi zuten, eta zorua lurrezkoa edo harrizkoa izan zitekeen.

## Erreferentziak

* ↑ Caminos vecinales, auzobideak. Atlas etnográfico de Vasconia (Noiz kontsultatua: 2024-10-16).
* ↑ «Gurdibide». Euskaltzaindiaren Hiztegia. (Noiz kontsultatua: 2024-10-16.)

## Kanpo estekak

* Datuak: Q130545013
# Euba

Euba Zornotzako (Bizkaia) hego-ekialdean dagoen auzoa da, Durangorako bidean.

## Demografia

* Eubako biztanleria

## Ikus, gainera

* Durangaldea

## Kanpo estekak

* Datuak: Q12257384
* Multimedia: Euba, Amorebieta-Etxano / Q12257384
# Aratz-Matxinbenta

Aratz-Matxinbenta Beasaingo auzoa da, Aratz eta Matxinbenta biztanleguneek osatzen dute. 2007ko urtarrilaren 1eko erroldan, 29 biztanle zituen auzoak.

## Demografia

* Aratz-Matxinbentako biztanleria

## Kanpo estekak

* Datuak: Q12253862
# Arriaran

Arriaran Beasaingo auzoa da. Udalerriaren mendebaldean dago, eta Ezkio-Itsaso eta Ormaiztegiko udalerriekin egiten du muga. Ipar-ekialdean Garin auzoa du, hego-ekialdean Loinatz auzoa, eta hegoaldean Salbatore auzoa.
Itsasorekin batera, Areriako alkatetzaren parte zen. 1692an, Itsasok eta Arriaranek udalerri bakarra osatu zuten. 1927an Beasaingo udalerriaren barrura pasatu zen.
2007ko urtarrilaren 1eko erroldan, auzoak 75 biztanle zituen.

## Demografia

* Arriarango biztanleria

## Inguru naturala

Arriaran errekaren bi aldeetan luzatzen da, Arriarango urtegiaren hegoaldean. Auzoan San Petriren baseliza bat dago. Hona hemen Arriarango baserrietako batzuk: Ibarre baserria, Jauretxe baserria, Atorrajauregi baserria, Mendizabal Enea baserria, Erretoretxea baserria, Gure Kabia baserria, Biona baserria, Iturritza baserria, Itola baserria, Zabalondo baserria, Gure Ametsa baserria, Mugartegi Berri baserria, Olea baserria eta Lupasketa baserria.

## Kanpo estekak

* Arriaran auzoa, Gipuzkoako Datu Espazialen Azpiegituran
* Datuak: Q12254120
* Multimedia: Arriaran (Beasain) / Q12254120
# Astigarreta (Beasain)

    Artikulu hau Beasaingo auzoari buruzkoa da; beste esanahietarako, ikus «Astigarreta».
Astigarreta Beasaingo auzo bat da. 2007ko urtarrilaren 1eko erroldaren arabera, auzoak 13 biztanle zituen.

## Ondarea

* San Martin Tourskoaren eliza: Gaur egungo parrokia.
* San Gregorio Magnoren baseliza: Antzinako Astigarretako parrokia.
* Trikuaizti I eta II tumuluak: Neolito eta Eneolito arokoak.
Bestalde, hilerria, eskola eta ostatua ere baditu.

## Demografia

* Astigarretako biztanleria

## Historia

* 1615 urte arte Segurako hiribilduaren menpe egon zen.
* 1615-1929 urteetan udalerri beregaina izan zen.
* 1929. urtean Beasaini lotu zitzaion.

## Astigarretarrak

* Plazida Insausti

## Kanpo estekak

* Datuak: Q8207446
* Multimedia: Astigarreta (Beasain) / Q8207446
# Garin

Garin Beasaingo auzo bat da Beasainmendi eta Astigarreta artean kokatua, Mendi Motea eta Mallutz mendien artean dagoen bailaran.

## Historia

1500-1550. urte ingurukoak dira Garin auzoko lehenengo berriak. 1647. urtean Garingo etxeak ziren: Argoin zar, Argoin berri, Garinarretse, Garin erdikoa, Garin bazterra, Garin agote eta Erleota. Guztira 7 etxe 11 familiarentzat.
1809. urtean jendea bizi zen etxeak arestian aipaturiko 7 etxeak eta borda bat ziren, guztira 8. Baina beraietan bizi ziren familiak 25 ziren. 162 urte horietan etxe horietako familia kopuruak handitu besterik ez ziren egin.

## Ondarea

* Done Sebastian eliza.
* Bazterretxe baserria.
* Bekona baserria
* Bide Gain baserria
* Erdikoetxe baserria
* Larrarteko trikuharria
* Garin Arrese baserria

## Biztanleria

2007ko irailaren 12an, 110 urterekin hil zen Plazida Insausti, Garingo Bazterretxe baserrian bizi izan zena, Euskal Herriko pertsonarik zaharrena 2007an.

## Demografia

* Garingo biztanleria

## Erreferentziak

* ↑ (Gaztelaniaz) erreportajea, M. Aranbururen. (2018-01-19). «Garin, talentu eta lanaren bihotz» Deia (Noiz kontsultatua: 2023-08-22).
* ↑ «Done Sebastian eliza (San Sebastián). Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2023-08-22).
* ↑ (Gaztelaniaz) «Fallece a los 110 años en Beasain Plazida Insausti, la amona del País Vasco» El Diario Vasco 2007-09-13 (Noiz kontsultatua: 2023-08-22).

## Kanpo estekak

* Garingo auzoa Gipuzkoako Datu Espazialen Azpiegituran
* Datuak: Q12258212
* Multimedia: Garin (Beasain) / Q12258212